**РЕПУБЛИКА СРБИЈА**

**ОПШТИНА ЖИТОРАЂА**

**ОПШТИНСКА УПРАВА**

**НАЧЕЛНИК Број:111-348/2024-01**

**Дана,19.02.2024.године Ж и т о р а ђ а**

На основу члана 4. став 8. и члана 94. Закона о запосленима у аутономним покрајинама и јединицама локалне самоуправе („Службени гласник Републике Србије“, бр. 21/2016, 113/2017, 95/2018, 114/2021, 113/2017 - др. закон, 95/2018 - др. закон, 86/2019 - др. закон, 157/2020 - др. закон и 123/2021 - др. закон), члана 76-78. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе („Службени гласник Републике Србије“, бр.107/2023). Кадровског плана општине Житорађа за период 01.01.2024. – 31.03.2024.године, Правилника о организацији и систематизацији радних места у Општинској управи и Општинском правобранилаштву општине Житорађа (,,Службени лист града Ниша“, бр. 86/2023, 107/2023 и 1/2024), Решења о попуњавању извршилачког радног места путем јавног конкурса у Општинској управи општине Житорађа бр.111-328/2024-01 од 14.02.2024.године и Закључка комисије за давање сагласности за ново запошљавање и додатно радно ангажовање код корисника јавних средстава 51 Број: 112-469/2024 од 30.01.2024.године начелник Општинске управе општине Житорађа, оглашава

**ЈАВНИ КОНКУРС ЗА ПОПУЊАВАЊЕ ИЗВРШИЛАЧКОГ РАДНОГ МЕСТА**

**У ОПШТИНСКОЈ УПРАВИ ОПШТИНЕ ЖИТОРАЂА**

**РАДНО МЕСТО: ,, ВОЗАЧ МОТОРНОГ ВОЗИЛА“**

**I Орган у коме се радно место попуњава:**

Општинска управа општине Житорађа, ул. Топлички хероји број 53, Житорађа.

**II Радно место која се попуњава:**

**„ Возач моторног возила“** у Општинској управи општине Житорађа, Одељење за друштвене делатности, послове органа општина, општу управу, послове скупштине општине и заједничке послове - Одсек за општу управу и заједничке послове, у звању **Намештеник 4.врста радних места.**

**III Опис послова**: управља моторним возилом и превози путнике за потребе органа општине; стара се о техничкој исправности возила којим управља; води евиденције о употреби моторног возила и пређеној километражи; води евиденције о потрошњи горива и мазива; води евиденције о замени делова и гума и предаји дотрајалих замењених делова и гума; контролише возила и опрему приликом уласка и изласка из гараже и отклања мање кварове на возилу; обавља прање и чишћење монорног возила, као и остале послове по налогу руководиоца одељења и начелника Општинске управе.

**IV Услови за рад на радном месту**:

**Општи услови**: да је пунолетан држављанин Републике Србије, да има прописано образовање, да испуњава остале услове одређене законом, другим прописом и актом о систематизацији радних места, да није правноснажно осуђивано на безусловну казну затвора од најмање шест месеци и да кандидату раније није престајао радни однос у државном органу, односно органу аутономне покрајине или јединци локалне самоуправе, због теже повреде дужности из радног односа.

**Услови**: Стечено или признато средње образовање у трогодишњем или четворогодишњем трајању, поседовање возачке дозволе ,, Б“ категорије најмање 5 година.

**V. Врста радног односа**: На радном месту се заснива радни однос на неодређене време.

**VI Место рада**: Житорађа- Општинска управа општине Житорађа, Одељење за друштвене делатности, послове органа општина, општу управу, послове скупштине општине и заједничке послове - Одсек за општу управу и заједничке послове.

**VII Компетенције које се проверавају у изборном поступку:**

1.Провера стручне оспособљености, знања и вештина- писаним путем

2.Процена мотивације за рад на радном месту и прихватање вредности јединице локалне самоуправе ( Усменим разговором са кандидатом).

**VIII Пријава на јавни конкурс**

Приликом предаје пријаве на јавни конкурс добија се шифра под којом подносилац пријаве учествује у даљем изборном поступку.

Подносилац пријаве ће бити обавештен о додељеној шифри у року од 3 дана од дана пријема пријаве путем контакт телефона које је у самој пријави доставио.

**IX Рок за подношење пријава**: 15 дана од дана објављивања огласа у дневном листу Информер, на огласној табли Општинске управе општине Житорађа, ул.Топлички хероји бр.53, Житорађа, интернет презентацији општине Житорађа [www.zitoradja.org](http://www.zitoradja.org).

Датум оглашавања: 21.02.2024.године.

**X Лице задужено за давање обавештења о интерном конкурсу**: Милена Јовановић, број телефона 063/ 371109.

**XI Адреса на коју се подносе пријаве**: Општинска управа општине Житорађа, ул.Топлички хероји бр.53, 18412 Житорађа, са назнаком – за јавни конкурс за попуњавање радног места **„** **Возач моторног возила** **“**- НЕ ОТВАРАТИ-

**XII Докази који се прилажу уз пријаву на конкурс:**

* Пријава, потписана својеручно, са биографијом и наводима о досадашњем радном искуству;
* Oригинал или оверена фотокопија извода из матичне књиге рођених;
* Oригинал или оверена фотокопија уверења о држављанству;
* Oригинал или оверена фотокопија доказа о одговарајућој стручној спреми;
* Oригинал или оверена фотокопија уверења полицијске управе да лице није осуђивано за кривично дело на безусловну казну затвора од најмање 6 месеци или за кажњиво дело које га чини неподобним за обављање послова у државном органу;
* Oригинал или оверена фотокопија потврде надлежног органа (суда) да се против кандидата не води кривични поступак;
* Доказ да му раније није престајао радни однос у државном органу, односно органу аутономне покрајине или јединице локалне самоуправе због теже повреде дужности из радног односа ;
* Оверена фотокопија возачке дозволе;
* Изјава потписана од стране кандидата да је сагласан да орган прибави податке по службеној дужности.

Образац изјаве доступан је на интернет презентацији општине Житорађа и објављен је уз јавни конкурс.

Сви докази прилажу се у оригиналу или овереној фотокопији. Фотокопије докумената које нису оверене од стране надлежних органа за овере неће се разматрати.

Уколико неки од наведених доказа не буде достављен уз саму пријаву, у самом изборном поступку учесник конкурса је у обавези да наведене доказе достави у року од 5 радних дана од дана пријема позива за достављање доказа.

Службеник (лице које је већ у радном односу у јединици локалне самоуправе) и који се пријављује на јавни конкурс, уместо уверења о држављанству и извода из матичне књиге рођених, подноси решење о распоређивању или решење да је нераспоређен.

**Напомена**: Орган по службеној дужности на основу члана 103.Закона о општем управном поступку може прибавити податке, и неопходно је да учесник конкурса у обрасцу пријаве у делу ,, Изјава“ заокружи на који начин жели да се подаци прибаве из службене евиденције.

Извод из матичне књиге рођених, уверење о држављанству, уверење полицијске управе и потврда из надлежног суда не смеју бити старији од шест месеци.

**XIII Место, дан и време када ће се спровести изборни поступак**

О месту, дану и времену тестирања кандидати ће бити обавештени путем контакта који су у пријави доставили.

**Напомена:**

Пријаву кандидата који не испуњава услове јавног конкурса, односно није доставио све потребне доказе или је пријава неблаговремена, неразумљива, непотпуна или недопуштена конкурсна комисија одбацује закључком, у складу са одредбом чл.103.Закона.

Јавни конкурс спроводи Конкурсна комисија коју је именовао начелник Општинске управе општине Житорађа.

Јавни конкурс биће објављен у дневном листу Информер, на огласној табли Општинске управе општине Житорађа, ул.Топлички хероји бр.53, Житорађа, интернет презентацији општине Житорађа [www.zitoradja.org](http://www.zitoradja.org).

Начелник ОУ

\_\_\_\_\_\_\_\_\_\_\_\_\_\_\_\_\_

Марко Стошић